Filarmonica Dinu Lipatti a găzduit, duminică seara, un frumos spectacol cu muzică creștină organziat de Biserica Adventistă de Ziua a Șaptea din județul Satu Mare. Sala filarmonicii a fost plină ochi, iar spectatorii au putut asculta o muză de bună calitate, interpretată de muzicieni nu doar talentați, dar și cu studii înalte în acest sens.
Astfel, pe scena Filarmonicii sătmărene au evoluat Corul de Cameră al Academiei de Muzică Sebastian Cazan, dirijată de Sebastian Cazan, Formația de suflători Junior Harmony Brass – Harmony Brass Quartet, dirijat de Sallai Andras, precum și interpreții Bede Laszlo și Bede Cristina, respectiv Simeon Folfa.
A fost o seară plină de încărcătură duhovnicească și sufletească care a umplut cu har divin sala Filarmonicii Dinu Lipatti din Satu Mare.
Concertul face păarte din campania "Din Grijă pentru Tine", inițiată și organizată la Satu Mare de Biserica Adventistă de Ziua a Șaptea.
Campania DIN GRIJĂ PENTRU TINE își deschide porțile anul acesta la Satu Mare, oferind GRATUIT consultații de bază și ecografii pentru sute de persoane. Evenimentul se desfășoară în perioada 31 martie-1 aprilie, între orele 10:00-17:00, la Casa Dăinuirii (str. 1 Decembrie 1918, nr. 2), unde zeci de medici specialiști și asistenți medicali voluntari își pun la dispoziția cetățenilor serviciile și aptitudinile, în cadrul unui spital mobil format din peste 25 de cabinete.
Înscrierile pot fi realizate online, pe site-ul https://dingrijapentrutine.ro/satumare/ sau prin apel la numărul de telefon 0376 50 60 70.
Participanții pot beneficia de ecografii – mamară, tiroidă, pelviană, prostată, ecografii cardiace + EKG, eco-Doppler arterial și venos, ecografie urologie – și consultații pe Departamentele Cardiologie, ORL, Stomatologie, Dermatologie și Medicină Internă. De asemenea, vor putea opta pentru consiliere psihologică, psihiatrică, nutrițională sau spirituală.